หนูได้กินยาคุมฉุกเฉินไป พอทานไปประจำเดือนก็มา แต่มาประมาน12วันได้แล้ว แต่มาแบบกะปิดกะปอย ไม่น้อยมากในแต่ละวันค่ะ หนูอยากรู้สาเหตุที่ประจำเดือนมาผิดปกติ แล้วมีวิธีการทางรักษายังไงบ้างคะ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ แต่โดยส่วนใหญ่จะออกไม่นานเกิน 7 วัน ดังนั้น การที่เลือดออกนาน 12 วันแล้ว อาจไม่ได้เกิดจากผลของยาคุมฉุกเฉินก็ได้ แต่อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยอาจเกิดการตั้งครรภ์มาก่อนที่จะทานยาคุมฉุกเฉิน หากมีเพศสัมพันธ์มาก่อนหน้านั้น2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีภาวะไทรอยด์ฮอร์โมนผิดปกติในเบื้องต้น ควรลองตรวจหาการตั้งครรภ์ดูด้วย หากตรวจไม่พบ แต่ยังคงเลือดไหลไม่หยุด หรือยังไหลออกมาบ่อยๆ อีก ก็ควรไปพบแพทย์เพื่อตรวจหาสาเหตุค่ะ ในระหว่างนี้ ก็ไม่ควรทานยาคุมฉุกเฉินหรือยาฮอร์โมนใดๆ ไปอีกค่ะ